**Kirjalik kutse**

Tallinna Keskkonna- ja Kommunaalamet kutsub Teid esitama pakkumust ostumenetluses, mille eesmärk on hinnata Mustika keskuse laadimisalalt tulenevaid müratasemeid.

|  |  |
| --- | --- |
| **Ostumenetluse nimetus** | **Mustika keskuse laadimisalalt tulenevate müratasemete hindamine** |
| **Hankija** | Tallinna Keskkonna- ja Kommunaalamet, registrikood 75014913, Harju tn 13 Tallinn 10146 |
| **Eduka pakkumuse valiku kriteerium** | madalaim hind  |
| **Pakkumuse esitamise aeg ja koht** | **10.04.2025,** liis.korp@tallinnlv.ee  |
| **Pakkumus peab sisaldama** | - maksumuse vormi (Lisa 1) |
| **Riigihanke eest vastutav isik** | Liis Korp, välisõhu ja keskkonnamüra spetsialist |

1. **Uuringu teostamise tingimused**
	1. Töö eesmärk on teostada mõõtmised, hindamaks Mustika keskuse (Karjavälja tn 4) [laadimisalalt](https://xgis.maaamet.ee/xgis2/page/link/6Oz3I9Rb) tulenevad müratasemed müratundliku hoonega alal ning nende vastavus keskkonnaministri 16.12.2016. a määrusele nr 71 „[Välisõhus leviva müra normtasemed ja mürataseme mõõtmise, määramise ja hindamise meetodid](https://www.riigiteataja.ee/akt/121122016027?leiaKehtiv)“ lisas 1 toodud normtasemetele.
	2. Mõõtmised teostada [Aiandi 9/3 kinnistul](https://xgis.maaamet.ee/xgis2/page/link/h973o76n), avaldaja rõdul (Aiandi 9/3- 7) . Mõõtmised teostada tööpäeval ja mõõtmiste pikkuseks vähemalt 24h.
	3. Mõõtmiste teostamise aeg leppida kokku Mustika keskuse esindajaga Evelin Kollo-ga (evelin.kollo@eften.ee ; tel: 5348 4232).
	4. Mõõtmiste teostamise aeg leppida kokku avaldajaga Mark Vorobjov-iga ( volchonokmark@gmail.com; tel: 5836 2249).
	5. Mõõtmised peab läbi viima akrediteeritud mõõtja.
2. **Töö vormistamise ja esitamise tingimused**

Töö täitmise tähtaeg on 4 nädalat alates tellimuse esitamisest. Tellimus esitatakse nädala jooksul alates pakkumuse esitamise tähtajast.

1. **Ostumenetluse tingimused**
	1. Ettevõtjatel on õigus küsida kutse kohta selgitusi, esitades küsimused e-posti teel ostumenetluse eest vastutavale isikule. Hankija vastab ettevõtja küsimustele esimesel võimalusel, kuid mitte hiljemalt kui kahe tööpäeva jooksul. Hankija edastab esitatud küsimused ja antud vastused samaaegselt kõigile ettevõtjatele, kellele tehti ettepanek pakkumuse esitamiseks. Telefoni teel esitatud küsimustele ei vastata.
	2. Hankijal on õigus vajadusel muuta kutset enne pakkumuste esitamise tähtaega. Kutse muutmisel teavitab hankija sellest kõiki ettevõtjaid, kellele on tehtud ettepanek pakkumuste esitamiseks ja edastab ettevõtjatele muudetud kutse. Hankija võib pikendada pakkumuste esitamise tähtaega.
2. **Nõuded pakkumusele**
	1. Pakkumus on pakkuja tahteavaldus tellimuse täitmiseks/lepingu sõlmimiseks ja on selle esitamisel pakkujale siduv alates esitamisest kuni pakkumuse jõusoleku minimaalse tähtaja lõpuni. Hankijal on õigus teha ettepanek pakkumuse jõusoleku tähtaja pikendamiseks. Tingimusliku pakkumuse esitamine on keelatud.
	2. Hilinenud pakkumusi hankija vastu ei võta.
	3. Pakkumus peab sisaldama:
		1. Pakkumuse maksumust vastavalt lisale 1;
	4. Pakkuja kannab kõik pakkumuse ettevalmistamise ja esitamisega seotud kulud ning pakkumuse tähtaegse esitamise riski.
	5. Pakkuja märgib pakkumuses, milline teave pakkumusest on ärisaladus ning põhjendab ärisaladuseks määramist. Ärisaladusena ei või märkida pakkumuse maksumust (sh osamaksumusi kui need on hindamise aluseks) (RHS § 461). Kui põhjendust pakkumuses ei sisaldu, siis eeldab hankija, et ärisaladus puudub. Hankija ei avalikusta pakkumuse sisu ärisaladusega kaetud osas. Pakkumuse maksumus ei ole konfidentsiaalne.
3. **Pakkumuste kontrollimine, hindamine ja eduka pakkumuse valik**
	1. Hankija kontrollib tähtaegselt esitatud pakkumuste vastavust kutses esitatud tingimustele. Juhul, kui pakkumus ei vasta kutses esitatud tingimustele, lükkab hankija pakkumuse tagasi.
	2. Hankijal on õigus küsida pakkujalt esitatud pakkumuse kohta täpsustavaid andmeid ja täpsustavaid selgitusi.
	3. Kutses esitatud tingimustele vastavate pakkumuste seast valib hankija eduka pakkumuse välja madalaima hinna alusel. Juhul, kui esitatud maksumused on võrdsed, korraldab hankija eduka pakkumuse väljaselgitamiseks liisuheitmise, võimaldades võrdsete pakkumustega esitanud pakkujatel liisuheitmise juures viibida.
	4. Kui edukas pakkuja võtab hankijast mitteolenevatel põhjustel oma pakkumuse tagasi või ei asu nõustumuse andmisega sõlmitud hankelepingut pakkujast tulenevatel põhjustel hankija määratud aja jooksul täitma, siis hankija võib tunnistada edukaks esialgsel hindamisel järjestuselt teise pakkumuse juhul, kui edukaks tunnistatud pakkumuse äralangemine ei saa mõjutada ülejäänud pakkumuste omavahelist järjestust.
4. **Pakkumuste tagasi lükkamine ja ostumenetluse kehtetuks tunnistamine.**
	1. Hankijal on õigus kõik esitatud või kutses toodud tingimustele vastavad pakkumused tagasi lükata igal ajal enne eduka pakkumuse valimist või enne tellimuse tegemist. Hankija teavitab pakkujaid kõigi pakkumuste tagasilükkamisest.
	2. Kui hankijal on tekkinud vajadus pärast pakkumuste esitamise tähtpäeva kutses esitatud tingimusi olulisel määral muuta või kui ostumenetluse läbiviimise aluseks olevad tingimused on oluliselt muutunud ja seetõttu osutub ostumenetluse esemeks oleva asja või teenuse tellimine mittevajalikuks, saadab hankija pakkujatele sellekohase teavituse.

Kirjaliku kutse lisa 1

„Pakkumuse maksumuse esildise vorm“

**Ostumenetluse „Mustika keskuse laadimisalalt tulenevate müratasemete hindamine“ pakkumuse maksumuse esildis**

Pakkuja \_\_\_\_\_\_\_\_\_\_ poolt ostumenetluses „Mustika keskuse laadimisalalt tuleneva mürahäiringu hindamine“ pakutav maksumus on:

ilma käibemaksuta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ eurot;

koos käibemaksuga \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ eurot.

Pakkumuse maksumus peab sisaldama nõuetekohaseks teenuse osutamiseks ja lepingu täitmiseks kõiki kulusid sh transpordi ja personalikulusid jm nimetamata kulusid.

Pakkuja esindaja

Nimi \_\_\_\_\_\_\_\_\_\_\_\_\_\_\_\_\_\_\_\_\_\_\_

Ametinimetus \_\_\_\_\_\_\_\_\_\_\_\_\_\_\_\_\_\_\_\_\_\_\_

(*allkirjastatud digitaalselt*)